Document ID: 32008D0482

PADOMES LĒMUMS 2008/482/KĀDP
(2008. gada 23. jūnijs),
ar ko groza Lēmumu 2008/134/KĀDP par Eiropas Savienības policijas misiju palestīniešu teritorijās
EIROPAS SAVIENĪBAS PADOME,
ņemot vērā Padomes Vienoto rīcību 2005/797/KĀDP (2005. gada 14. novembris) par Eiropas Savienības policijas misiju palestīniešu teritorijās (1) un jo īpaši tās 14. panta 2. punktu saistībā ar Līguma par Eiropas Savienību 23. panta 2. punkta otro ievilkumu,
tā kā:
(1)
Padome 2005. gada 14. novembrī pieņēma Vienoto rīcību 2005/797/KĀDP, ar ko uz trīs gadiem izveido Eiropas Savienības policijas misiju palestīniešu teritorijās (EUPOL COPPS). EUPOL COPPS operatīvā fāze sākās 2006. gada 1. janvārī.
(2)
Padome 2008. gada 18. februārī pieņēma Lēmumu 2008/134/KĀDP, ar ko īsteno Vienoto rīcību 2005/797/KĀDP par Eiropas Savienības policijas misiju palestīniešu teritorijās (2) un ar kuru noteica finanšu atsauces summu ar EUPOL COPPS saistīto izdevumu segšanai laikposmā no 2008. gada 1. marta līdz 31. decembrim.
(3)
EUPOL COPPS paredzētā finanšu atsauces summa būtu jāpalielina, lai stiprinātu tās darbības,
IR NOLĒMUSI ŠĀDI.
1. pants
Lēmuma 2008/134/KĀDP 1. pantu aizstāj ar šādu pantu:
“1. pants
Finanšu atsauces summa ar Eiropas Savienības policijas misiju palestīniešu teritorijās (EUPOL COPPS) saistīto izdevumu segšanai laikposmā no 2008. gada 1. marta līdz 31. decembrim ir EUR 6 000 000.”
2. pants
Šis lēmums stājas spēkā tā pieņemšanas dienā.
3. pants
Šo lēmumu publicē Eiropas Savienības Oficiālajā Vēstnesī.
Luksemburgā, 2008. gada 23. jūnijā

Labels: 18
15
5